एम्‍स से उनका पार्थिव शरीर दिल्‍ली स्थित उनके निवास पर लाया गया। शाम से अटल जी को श्रद्धासुमन अर्पित करने वालों का तांता लगा हुआ है। बीजेपी अध्‍यक्ष अमित शाह के मुताबिक शुक्रवार सुबह 9 बजे अंतिम दर्शन के लिए उनका पार्थिव शरीर को भाजपा मुख्‍यालय में लाया जाएगा। दोपहर 1 बजे उनकी अंतिम यात्रा शुरू होगी और शाम 4 बजे स्‍मृति स्‍थल पर उनका अंतिम संस्‍कार किया जाएगा। केंद्र सरकार ने सात दिन का राजकीय शोक घोषित किया है और इस दौरान सभी कार्यालयों में राष्‍ट्रध्‍वज आधा झंडा झुका रहेगा।